Source: http://www.zsdis.sk/sk/O-spolocnosti/Inteligentne-meracie-systemy/Odpovede-k-casto-kladenym-otazkam
Timestamp: 2017-07-28 04:32:28+00:00

Document:
Odpovede k často kladeným otázkam - Západoslovenská distribučná, a.s.
VČP
Občania a firmyAko sa pripojiť k distribučnej sústavePripojenie samostatných stavebných objektovBudovanie distribučných transformátorových stanícUkončenie/odmietnutie zmluvy o pripojeníVykonanie preložky elektroenergetického zariadeniaPravidlá na nájom transformátoraZakresľovanie inžinierskych sietíPrístup k fyzickej infraštruktúreČasy prepínania nízkej a vysokej tarifyHromadné odplombovanie a zaplombovaniePlánované odstávkyAktuálne poruchy v distribučnej sietiServisné a poradenské službyDistribúcia elektrinyZraniteľný odberateľOstatné tarify za použitie distribučnej sústavyOdporúčaní elektrikáriDodávatelia elektrinySpoluprácaDátová komunikáciaTypové diagramy odberuVýrobcovia elektrinyAko sa pripojiťUplatnenie zákonnej podporyPovinnostiMiestne distribučné sústavyAko sa pripojiťPovinnosti
Čo sú inteligentné meracie systémy
Odpovede k často kladeným otázkam
Distribúcia elektriny>O spoločnosti>Inteligentné meracie systémy>Odpovede k často kladeným otázkam
FAQ - Inteligentné meracie systémy
1) Čo znamená výraz inteligentný merací systém? Znamená elektronický systém, ktorý je schopný merať spotrebu energie a pridávať k tomu viac informácií než konvenčné meradlo a ktorý je schopný vysielať a prijímať dáta s využitím niektorej formy elektronickej komunikácie. Hovoríme o plne automatizovanom systéme, pri ktorom nevzniká potreba fyzického odpočtu.
2) Čo znamená výraz inteligentná sieť? Inteligentné siete (Smart Grids) sú automatizované, spoľahlivé a efektívne riadené distribučné sústavy, ktoré podporujú obojsmernú komunikáciu medzi výrobnými zdrojmi, distribučnou sústavou a zákazníkmi. Na základe komunikácie sa zbierajú informácie o aktuálnych potrebách výroby a spotreby energie, ktoré sa ďalej využívajú na efektívne nakladanie s elektrickou energiou.
3) Môžem odmietnuť inštaláciu inteligentného meracieho systému? Nie, v zmysle vyhlášky Ministerstva hospodárstva SR č. 358/2013 Z. z., ktorou sa ustanovuje postup a podmienky v oblasti zavádzania a prevádzky inteligentných meracích systémov v elektroenergetike, sú v § 3 presne špecifikované kategórie odberateľov elektriny, ktorým prevádzkovateľ distribučnej sústavy nainštaluje inteligentný merací systém, a v zmysle § 8 bod (1) koncový odberateľ elektriny, ktorého odberné miesto splnilo kritériá podľa § 3, umožní prevádzkovateľovi distribučnej sústavy montáž a prevádzku inteligentného meracieho systému vo svojom odbernom mieste.
4) Zlepší sa inštaláciou inteligentného meracieho systému kvalita elektriny? Inštaláciou inteligentného meracieho systému na odbernom mieste nie je ovplyvnená kvalita elektriny, inteligentné meracie systémy však disponujú funkcionalitou na sledovanie kvality distribučnej sústavy, podľa ktorých prevádzkovateľ distribučnej sústavy dokáže zistiť zmeny kvalitatívnych parametrov, poruchy a ich rozsah.
5) Ako dlho ho budem mať nainštalovaný? Podľa platnej legislatívy môže byť určené meradlo nainštalované na OM maximálne 12 rokov.
6) Môžu sa IMS nainštalovať aj pre výrobné zariadenie? Áno, tieto sú v zmysle vyhlášky Ministerstva hospodárstva SR č. 358/2013 Z. z., ktorou sa ustanovuje postup a podmienky v oblasti zavádzania a prevádzky inteligentných meracích systémov v elektroenergetike, v § 3 špecifikované ako koncový odberateľ kategórie 4, detailne uvedené v § 3 bod (5) predmetnej vyhlášky 358/2013 Z. z.:
7) Vyžaduje si IMS špeciálnu údržbu? Nevyžaduje.
8) Nemôžu dáta z IMS byť zneužité? Ako sú zabezpečené namerané dáta? Pri prevádzkovaní IMS sa kladie veľký dôraz na zabezpečenie ochrany a dôvernosti prenášaných údajov.
Pri IMS sú informácie prenášané v zabezpečenej forme. Namerané dáta sú pre koncového odberateľa dostupné na webovej stránke. Prístup k týmto dátam je iba pre ľudí, ktorí budú mať prístupové meno a heslo.
9) Dajú sa IMS využiť na úsporu elektriny? Dokáže si spotrebiteľ optimalizovať pomocou IMS svoju spotrebu? Koncový odberateľ elektriny sa na základe informácií z inteligentného meracieho systému o priebehu svojej dennej spotreby môže rozhodovať o efektívnom využití elektriny počas dňa.
Vďaka inteligentným meračom je oveľa ľahšie sledovať nielen to, koľko elektrickej energie míňame, výhodou je tiež, že informácie sa dajú rozmeniť na drobné a podľa toho meniť a regulovať spotrebiteľské návyky domácnosti.
10) Ako sa vyberajú odberné miesta, na ktorých ZSD inštaluje, respektíve bude inštalovať IMS? Pravidlá sú určené vo vyhláške Ministerstva hospodárstva SR č. 358/2013 Z. z., kde sú koncoví odberatelia rozdelení do 4 kategórií:
Kategória 1 – odberatelia s ročnou spotrebou elektriny najmenej 15 MWh a MRK najmenej 30 kW alebo najmenej 45 A.Kategória 2 – odberatelia s ročnou spotrebou elektriny najmenej 4 MWh a MRK najmenej 30 kW alebo najmenej 45 A.Kategória 3 – odberatelia s ročnou spotrebou elektriny najmenej 4 MWh a MRK menej ako 30 kW alebo menej ako 45 A.Kategória 4 – odberatelia s pripojeným zariadením na výrobu elektriny, nabíjacie stanice pre elektromobily, odovzdávacie miesta, odberatelia, u ktorých budú zistené nepriaznivé spätné vplyvy.
11) Koľkých zákazníkov podľa kategórií sa to týka? Na vymedzenom území ZSD:
do kategórie 1 a 2 pripadá cca 20 000 OM,do kategórie 3 pripadá cca 170 000 OM, do kategórie 4 pripadá cca 1 000 OM.
12) Mám už teraz nainštalované intervalové meranie, bude sa tento typ merania tiež nahrádzať IMS? Ak je na odbernom mieste koncového odberateľa elektriny zavedené do 14. novembra 2013 meranie typu A (intervalové meranie), prevádzkovateľ distribučnej sústavy nainštaluje na takomto odbernom mieste inteligentný systém až pri výmene určeného meradla z dôvodu uplynutia platnosti jeho overenia (vyhláška 358/2013 Z. z., § 9 bod (3)).
13) Zmení sa niečo inštaláciou IMS? Zmení sa rozsah údajov o spotrebe, ktoré bude mať odberateľ k dispozícii prostredníctvom distribučného portálu (www.diportal.sk.). Do 30. júna 2015 sa nezmení fakturácia a ani charakter týchto odberných miest pre vyhodnocovanie, zúčtovanie a vyrovnanie odchýlky, pretože odberné miesta koncového odberateľa elektriny, vybavené inteligentným meracím systémom, sa do30. júna 2015 považujú na účely vyhodnocovania, zúčtovania a vyrovnania odchýlky, ako aj na účely zúčtovania a fakturácie za odberné miesta s meraním typu C s využitím typových diagramov elektriny.
14) Budem za inštaláciu IMS musieť zaplatiť nejaký poplatok? Výmena elektromeru a rovnako aj inštalácia IMS je bezplatná.
15) Kde si nájdem namerané údaje z IMS? Podľa § 6 vyhlášky č. 358/2013 Z. z.:
„Koncový odberateľ elektriny pristupuje k údajom nameraným inteligentným meracím systémom podľa zákona a osobitných predpisov (vyhláška č. 3/2013 Z. z. a vyhláška č. 24/2013 Z. z.) aj prostredníctvom webového sídla svojho dodávateľa elektriny, príslušného prevádzkovateľa distribučnej sústavy a prostredníctvom webového sídla organizátora krátkodobého trhu s elektrinou.
Na tento účel dodávateľ elektriny, prevádzkovateľ distribučnej sústavy a organizátor krátkodobého trhu s elektrinou vytvoria na základe žiadosti koncového odberateľa elektriny koncovému odberateľovi elektriny prístupový účet k danému webovému sídlu. Za žiadosť o vytvorenie prístupového účtu k danému webovému sídlu sa považuje aj elektronická forma žiadosti cez webové sídlo dodávateľa elektriny, príslušného prevádzkovateľa distribučnej sústavy a organizátora krátkodobého trhu s elektrinou.“
Spoločnosť Západoslovenská distribučná, a. s., bude registrovanému užívateľovi pre odberné miesta vybavené IMS poskytovať namerané údaje prostredníctvom aplikácie www.diportal.sk.
16) Nebude mi samotný prístroj IMS spotrebovávať elektrinu, ktorú musím zaplatiť? Vlastná spotreba inteligentného merača nie je zahrnutá v nameranej spotrebe.
17) Bude OM rýchlejšie pripojené po odpojení ako pri klasickom meradle? Keďže výkon pripojenia bude realizovaný na diaľku, je možné, že pripojenie bude vykonané operatívnejšie, avšak v zmysle pravidiel trhu na znovupripojenie je lehota 1 deň.
18) Aké informácie sa budú odosielať a kam? Podľa funkcionality konkrétneho typu inštalovaného IMS budú odosielané hodnoty do centrály príslušného prevádzkovateľa distribučnej sústavy. Prevádzkovateľ distribučnej sústavy odovzdáva do informačného systému organizátora krátkodobého trhu s elektrinou údaje namerané IMS, ako aj všetky údaje potrebné na zabezpečenie centrálneho zberu a správy údajov nameraných IMS a údaje potrebné na ich poskytovanie a uchovávanie podľa zákona a osobitných predpisov (vyhláška č. 3/2013 Z. z. a vyhláška č. 24/2013 Z. z.) a podľa prevádzkového poriadku organizátora krátkodobého trhu s elektrinou (OKTE).
19) Čo všetko je IMS schopný merať? Základné, pokročilé aj špeciálne funkcionality IMS sú špecifikované vo vyhláške 358/2013 Z. z. v § 4.
20) Je potrebné pre IMS uzatvoriť nejakú zmluvu alebo dodatok k zmluve? Nie.
21) Kedy za začne zavádzanie IMS na území spoločnosti Západoslovenská distribučná? Zavádzanie IMS je kľúčovým krokom k budovaniu inteligentných sietí. K inštalácii inteligentných meracích systémov na vybraných odberných miestach vo svojom vymedzenom území pristúpi spoločnosť Západoslovenská distribučná, a. s., postupne v priebehu kalendárneho roka 2014, a to podľa naplánovaného harmonogramu počnúc mesiacom 8/2014.
22) Aké povinnosti budú mať koncoví odberatelia? Na čo sa musia spotrebitelia pripraviť pri realizácii IMS? V zmysle § 8 vyhlášky 358/2013 Z. z: „Koncový odberateľ elektriny, ktorého odberné miesto splnilo kritériá podľa § 3, umožní prevádzkovateľovi distribučnej sústavy montáž a prevádzku inteligentného meracieho systému v odbernom mieste koncového odberateľa elektriny.“
23) Aké straty v sieti sú dnes pri distribúcii elektriny? Kam sa s IMS posunieme? Straty v sieti rozdeľujeme na technické (v distribučnej sústave pri transformácii a prenose elektriny) a netechnické straty (tzv. neoprávnené odbery). Po zavedení IMS očakávame zníženie hlavne netechnických strát (zníženie strát z dôvodu nezákonnej spotreby a manipulácie s meracím prístrojom).
24) Aké sú lehoty zavádzania IMS? Lehoty na zavedenie inteligentných meracích systémov pre jednotlivé kategórie koncových odberateľov elektriny sú uvedené v § 7 vyhlášky 358/2013 Z. z.:
„Prevádzkovateľ distribučnej sústavy nainštaluje inteligentné meracie systémy pre najmenej 80 % odberných miest koncových odberateľov, ktorí najneskôr doa) 31. decembra 2014 splnili kritériá na zaradenie medzi koncových odberateľov elektriny kategórie 1, do 31. decembra 2015,b) 31. decembra 2015 splnili kritériá na zaradenie medzi koncových odberateľov elektriny kategórie 2 a 4, do 31. decembra 2016,c) 31. decembra 2018 splnili kritériá na zaradenie medzi koncových odberateľov elektriny kategórie 3, do 31. decembra 2020."
25) Ako odčítať digitálny elektromer? Návod na odpočet digitálneho elektromera si môžete stiahnuť z tejto stránky, nachádza sa v časti „Na stiahnutie“ na pravej lište.
Nenašli ste ste všetky informácie, ktoré ste hľadali? Odpovede na vaš otázky získate prostredníctvom chatu v „Potrebujete poradiť?“ na našom webovom sídle www.zsdis.sk alebo telefonicky na zákazníckej linke spoločnosti Západoslovenská distribučná, a.s., 0850 333 999 počas pracovných dní v čase od 7.00 – 19.00 h.
Najčastejšie otázky a odpovede pre inteligentný merací systém (IMS)
Návod na odpočet digitálneho elektromera
Západoslovenská distribučná prináša „smart metre“ podnikom aj väčším domácnostiam
Občania a firmy
Ako sa pripojiť k distribučnej sústave
Pripojenie samostatných stavebných objektov
Budovanie distribučných transformátorových staníc
Ukončenie/odmietnutie zmluvy o pripojení
Vykonanie preložky elektroenergetického zariadenia
Pravidlá na nájom transformátora
Zakresľovanie inžinierskych sietí
Hromadné odplombovanie a zaplombovanie
Aktuálne poruchy v distribučnej sieti
Servisné a poradenské služby
Ostatné tarify za použitie distribučnej sústavy
Uplatnenie zákonnej podpory
Západoslovenská distribučná	O spoločnosti
Kontakt	Zákaznícka linka
Pracovné dni od 7:00 do 19:00	0850 333 999
Nonstop	0800 111 567
© 2012 Západoslovenská distribučná, a. s., Všetky práva vyhradené

References: § 3
 § 8
 § 3
 § 3
 § 3
 § 9
 § 6
 § 4
 § 8
 § 3
 § 7